মহিলা ক্রিকেট বিশ্বকাপ
আইসিসি মহিলা ক্রিকেট বিশ্বকাপ () আন্তর্জাতিক ক্রিকেট চ্যাম্পিয়নশীপে মহিলাদের প্রাচীনতম ও প্রধান একদিনের আন্তর্জাতিক ক্রিকেট (ডব্লিউওডিআই) প্রতিযোগিতাবিশেষ। এ ক্রীড়া প্রতিযোগিতাটি ক্রিকেট পরিচালনাকারী সংস্থা আন্তর্জাতিক ক্রিকেট কাউন্সিল (আইসিসি) কর্তৃক পরিচালিত হয়। প্রকৃতপক্ষে ১৯৫৮ সালে মহিলাদের ক্রিকেট সংস্থারূপে গঠিত আন্তর্জাতিক মহিলা ক্রিকেট কাউন্সিল (আইডব্লিউসিসি) কর্তৃক মহিলা বিশ্বকাপ ক্রিকেট পরিচালিত হতো। পরবর্তীতে ২০০৫ সালে আন্তর্জাতিক মহিলা ক্রিকেট কাউন্সিল একীভূত হওয়ায় আইসিসি’র উপর এ প্রতিযোগিতা পরিচালনার দায়িত্বভার হস্তান্তরিত হয়। পুরুষদের বিশ্বকাপ ক্রিকেটের দুই বছর পূর্ব থেকে ১৯৭৩ সালে ইংল্যান্ডে প্রথমবারের মতো মহিলা ক্রিকেট বিশ্বকাপ প্রতিযোগিতার প্রচলন শুরু হয়। শুরুর দিকে গভীর আর্থিক সঙ্কটের মুখে পড়তে হয়েছিল। এরফলে বেশকিছু দেশ প্রতিযোগিতায় অংশ নিতে অস্বীকার করে ও সর্বোচ্চ ছয় বছরের ব্যবধানে পরবর্তী প্রতিযোগিতা অনুষ্ঠিত হবারও নজির রয়েছে। তবে, ২০০৫ সালের বিশ্বকাপ থেকে নিয়মিতভাবে প্রতি চার বছর অন্তর অনুষ্ঠিত হচ্ছে।
নিউজিল্যান্ড জাতীয় মহিলা ক্রিকেট দল
২০০০ সালের মহিলাদের বিশ্বকাপ ক্রিকেটের একদিনের প্রতিযোগিতায় শিরোপা জয়লাভ করে দলটি সবিশেষ কৃতিত্ব প্রদর্শন করে। এমিলি ড্রুমের অধিনায়কত্বে উত্তেজনাপূর্ণ চূড়ান্ত খেলায় অস্ট্রেলিয়া মহিলা দলকে মাত্র চার রানের ব্যবধানে পরাভূত করে এ সাফল্য লাভ করে দলটি। এছাড়াও দলটি বার্ষিক প্রতিযোগিতা হিসেবে অস্ট্রেলিয়া মহিলা দলের সাথে অংশগ্রহণ করে। এ সিরিজটি রোজ বোল সিরিজ নামে পরিচিত। ২০০৪ সালে ইংল্যান্ড সফরে নিউজিল্যান্ড মহিলা দল প্রথমবারের মতো ইংল্যান্ড পুরুষদের দলের বিপক্ষে টুয়েন্টি২০ আন্তর্জাতিকে অংশগ্রহণ করেছিল। সাম্প্রতিককালের ২০০৭/২০০৮ মৌসুমের রোজ বোল সিরিজে অস্ট্রেলিয়ার বিপক্ষে তারা ৩-২ ব্যবধানে পরাজিত হয়েছিল।